L 281/6 De Europæiske Fællesskabers Tidende 19.10.2002 KOMMISSIONENS FORORDNING (EF) Nr. 1870/2002 af 18. oktober 2002 om udstedelse af licenser for import af hvidløg KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (), senest ændret ved forordning (EF) nr. 545/ 2002 (?), særlig artikel 31, stk. 2, under henvisning til Kommissionens forordning (EF) nr. 565/ 2002 af 2. april 2002 om fastsættelse of ordninger for forvalt- ning af toldkontingenter og om indførelse af en ordning med oprindelsescertifikater for hvidløg fra tredjelande (?), særlig artikel 8, stk. 2, og ud fra følgende betragtninger: (1) Det fastsættes i artikel 8, stk. 2, i forordning (EF) nr. 565/2002, at hvis de mængder, for hvilke der er ansøgt om licens, overstiger de disponible mængder, fastsætter Kommissionen en standardprocentsats for nedsættelse og suspenderer udstedelsen af sådanne licenser for så vidt angår senere ansøgninger. (2) De mængder, der er ansøgt om den 14. og 15. oktober 2002 i henhold til artikel 5, stk. 2, i forordning (EF) nr. 565/2002 for produkter med oprindelse i Argentina, overstiger de disponible mængder. Det bør derfor bestemmes, for hvilke mængder der kan udstedes licenser, og i hvor høj grad udstedelsen af disse licenser skal suspenderes for alle senere ansøgninger — UDSTEDT FØLGENDE FORORDNING: Artikel 1 De licenser, der er ansøgt om i henhold til artikel 3, stk. 1, i forordning (EF) nr. 565/2002 for import af produkter med oprindelse i Argentina den 14. og 15. oktober 2002, og som blev fremsendt til Kommissionen den 17. oktober 2002, udstedes op til — 6,338 % af den mængde, der er ansøgt om, til de nye importører. Artikel 2 Ansøgninger fra nye importører om importlicenser i henhold til forordning (EF) nr. 565/2002 for produkter med oprindelse i Argentina, der vedrører kvartalet fra den 1. december 2002 til den 28. februar 2003, og som indgives efter den 15. oktober 2002, afvises. Ansøgninger, der vedrører kvartalet fra den 1. marts 2003 til den 31. maj 2003, kan indgives fra den 13. januar 2003. Artikel 3 Denne forordning træder i kraft den 19. oktober 2002. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. oktober 2002. () EFT L 297 af 21.11.1996, s. 1. (?) EFT L 84 af 28.3.2002, s. 1. (?) EFT L 86 af 3.4.2002, s. 11. På Kommissionens vegne J. M. SILVA RODRIGUEZ Generaldirektør for landbrug